FORSLAG TIL ÆNDRING af referencebeløbet - som defineret i den interinstitutionelle aftale af 6. maj 1999, artikel 34, stk. 3 - for Det Europæiske Atomenergifællesskabs sjette rammeprogram, for at tage hensyn til udvidelsen

(forelagt af Kommissionen)

BEGRUNDELSE

1. Ved tilpasningen af de finansielle overslag for perioden 2000-2006 af hensyn til udvidelsen (10 nye medlemsstaters tiltrædelse i maj 2004) vedtog Europa-Parlamentet og Rådet følgende udtalelse:

[Europa--Parlamentet og Rådet] "vedtog også (ved afslutningen af budgetproceduren for 2004) i overensstemmelse med den fælles beslutningsprocedure at ændre referencebeløbene for de programmer, der er vedtaget efter den fælles beslutningsprocedure, inden for grænserne af de lofter, der følger af justeringen og revisionen af de finansielle overslag".

2. For alle programmer vedtaget efter den fælles beslutningsprocedure, som finansieres under udgiftsområde 3 i de finansielle overslag (interne politikker), er det derfor nødvendigt at tilpasse de finansielle referencebeløb i hver af de pågældende retsakter. Kommissionen foreslog i den generelle indledning (Bind 0) til det foreløbige budgetforslag nye referencebeløb og anmodede om budgetmyndighedens politiske tilslutning inden forelæggelsen af det eller de lovgivningsmæssige forslag herom.

3. Under samrådet den 16. juli 2003 vedtog Europa-Parlamentet og Rådet følgende udtalelse om, hvilken procedure der skal følges ved fastsættelsen af de finansielle referencebeløb:

"Europa-Parlamentet og Rådet var enige om følgende procedure for tilpasning af referencebeløbene i de grundlæggende retsakter for fællesskabsprogrammer, der vedtages efter den fælles beslutningsprocedure, inden for grænserne af de lofter, der følger af justeringen og revisionen af de finansielle overslag:

- Europa-Parlamentet og Rådet bestræber sig på senest den 24. november at nå til politisk enighed om, hvilke beløb der skal lægges til referencebeløbene som følge af udvidelsen;

- de opfordrer herefter Kommissionen til at forelægge passende lovforslag;

- Europa-Parlamentet og Rådet vil bestræbe sig på at vedtage retsakten eller retsakterne efter den fælles beslutningsprocedure i så god tid, at de tilpassede beløb eventuelt kan anvendes fra datoen for tiltrædelsestraktatens ikrafttræden."

4. Samrådet den 24. november 2003 blev afsluttet med en aftale om tilpassede referencebeløb og om følgende fælles udtalelse fra Europa-Parlamentet og Rådet:

"Under henvisning til den fælles erklæring af 16. juli 2003 vil Europa-Parlamentet og Rådet, der er nået til politisk enighed om de vejledende referencebeløb i den grundlæggende retsakt til fællesskabsprogrammer, der træffes afgørelse om efter den fælles beslutningsprocedure efter udvidelsen, henstille til Kommissionen, at den snarest forelægger de nødvendige forslag til retsakt(er), og bekræfter, at de vil gøre deres yderste for under den fælles beslutningsprocedure at tage behørigt hensyn til de beløb, der er knyttet til denne erklæring, i så god tid, at de vil kunne anvendes fra datoen for tiltrædelsestraktatens ikrafttræden.

Europa-Parlamentet og Rådet minder deres respektive organer om, at de lovgivningsmæssige procedurer under alle omstændigheder skal respektere justeringen og revisionen af de finansielle overslag med henblik på udvidelsen, som godkendt den 9. april 2003, og sørge for, at der bliver en tilstrækkelig margen for kommende programmer, herunder dem, der ikke er baseret på fælles beslutningstagning.

(mio. EUR)

>TABELPOSITION>

>TABELPOSITION>

>TABELPOSITION>

5. Sjette rammeprogram for forskning og teknologisk udvikling er omfattet af to afgørelser, den ene på grundlag af traktatens om oprettelse af Det Europæiske Fællesskab og den anden på grundlag af traktaten om oprettelse af Det Europæiske Atomenergifællesskab. Det supplerende beløb på 1 735 mio. EUR fordeles mellem de to retsgrundlag i forhold til deres respektive referencebeløb: det samlede maksimumsbeløb i afgørelse nr. 1513/2002/EF forhøjes med 1 613 mio. EUR, mens der lægges 122 mio. EUR til det finansielle referencebeløb for afgørelse 2002/668/Euratom. Ændringen af det samlede maksimumbeløb i afgørelse 1513/2002/EF er en del af et tværgående forslag, der dækker alle berørte programmer, hvis basisretsakter blev vedtaget efter den fælles beslutningsprocedure (KOM(2003).....). Nærværende forslag inkluderer ændringen af det finansielle referencebeløb i afgørelse 2002/668/Euratom.

6. Den samme forhøjelse bør, på et proportionalt grundlag, finde anvendelse for alle aktiviteter, der er omfattet af Det Europæiske Atomenergifællesskabs sjette rammeprogram, inklusive det flerårige loft for administrative udgifter. De respektive andele for hver af aktiviteterne og den vejledende fordeling af det finansielle referencebeløb, som indgår i bilag II til afgørelse 2002/668/Euratom, ajourføres også gennem dette forslag.

Forslag til RÅDETS AFGØRELSE om ændring af afgørelse nr. 2002/668/Euratom med henblik på tilpasning af referencebeløbet af hensyn til udvidelsen af Den Europæiske Union

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 7,

under henvisning til forslag fra Kommissionen [1],

[1] EFT C [...] af [...], s. [...].

under henvisning til udtalelse fra Europa-Parlamentet [2],

[2] EFT C [...] af [...], s. [...].

under henvisning til udtalelse fra Det Europæiske Økonomiske og Sociale Udvalg [3], og

[3] EFT C [...] af [...], s. [...].

ud fra følgende betragtninger:

(1) Af hensyn til udvidelsen af Den Europæiske Union bør referencebeløbet i Rådets afgørelse nr. 2002/668/Euratom af 3. juni 2002 om Det Europæiske Atomenergifællesskabs (Euratom) sjette rammeprogram for forskning og uddannelse på det nukleare område, som også bidrager til realiseringen af det europæiske forskningsrum (2002-2006) tilpasses.

(2) Referencebeløbet for rammeprogrammet bør forhøjes og de supplerende bevillinger bør fordeles lineært mellem aktiviteterne under rammeprogrammet; det lineære princip bør ligeledes finde anvendelse på gennemførelsen af samtlige aktiviteter under rammeprogrammet i overensstemmelse med dettes artikel 4 -

TRUFFET FØLGENDE AFGØRELSE:

Eneste artikel,

Beslutning nr. 2002/668/Euratom ændres således:

1) Artikel 2, stk. 1, affattes således:

"1. Referencebeløbet til gennemførelse af det sjette rammeprogram i perioden 2002-2006 andrager 1 352 mio. EUR. Aktionernes respektive andele er fastsat i bilag II."

2) Bilag II affattes som angivet i bilaget til nærværende afgørelse.

Udfærdiget i Bruxelles, den [...].

På Rådets vegne

Formand

[...]

BILAG

BILAG II

REFERENCEBELØB, ANDELE OG VEJLEDENDE FORDELING

(mio. EUR)

>TABELPOSITION>

FINANSIERINGSOVERSIGT TIL DET LOVGIVNINGSMÆSSIGE FORSLAG

Politikområder: forskning (8) og direkte forskning (10).

Betegnelse:

Forslag til ændring af de referencebeløb, der er indeholdt i Rådets afgørelse 2002/668/Euratom om Det Europæiske Atomenergifællesskabs flerårige rammeprogram for forskning og uddannelse 2002-2006, som også bidrager til realiseringen af det europæiske forskningsrum. Ændringen er nødvendig for at tage højde for udvidelsen.

1. BUDGETPOST(ER) + BETEGNELSE(R) OG SAMLEDE TALMÆSSIGE OPLYSNINGER (DEL B, MIO. EUR)

(mio. EUR)

>TABELPOSITION>

1.1. Forenelighed med den finansielle programmering og de finansielle overslag

| | Forslaget er foreneligt med den gældende finansielle programmering

|X| forslaget kræver en ændring af programmeringen for det berørte udgiftsområde i de finansielle overslag

| | herunder eventuelt anvendelse af bestemmelserne i den interinstitutionelle aftale.

1.2. Virkninger for budgettets indtægtsside

|X| Ingen (vedrører tekniske aspekter ved en foranstaltnings gennemførelse)

ELLER

| | Der er følgende virkninger for budgettets indtægtsside:

2. BUDGETSPECIFIKATIONER

>TABELPOSITION>

Den lovgivningsmæssige finansieringsoversigt for Euratoms 6. rammeprogram er fortsat gældende, idet nærværende oversigt blot er en ajourføring for at tage hensyn til udvidelsen.

Der er i Kommissionens meddelelse "Kommissionens aktiviteter og menneskelige ressourcer i Den Europæiske Union efter udvidelsen [4]" taget hensyn til de menneskelige og administrative ressourcer, der er behov for til gennemførelsen af dette forslag, og disse behov vil blive dækket ved at de for gennemførelsen ansvarlige tjenestegrene får tildelt de nødvendige ressourcer under den årlige tildelingsprocedure.

[4] KOM (2002) 311 endelig af 5.6.2002.

Der skal ske en tilsvarende forhøjelse af det flerårige loft for administrationsudgifter.

Retsgrundlag

Rådet afgørelse 2002/668/Euratom af 3. juni 2002 om Det Europæiske Atomenergifællesskabs sjette rammeprogram for forskning og uddannelse på det nukleare område, som også bidrager til realiseringen af det europæiske forskningsrum (2002-2006) (EFT L 232 af 29.8.2002, s. 34).

Femårlig evaluering af de fællesskabsaktiviteter,der udføres som led i Euratoms rammeprogram

Program/aktivitet og relevant(e) budgetpost(er)

- Det Europæiske Atomenergifællesskabs (Euratom) femte rammeprogram for forskning og uddannelse (1998-2002)

- Forsknings- og uddannelsesprogram (Euratom) på området kerneenergi (1998-2002) / B6-6511 og B6-6512

- Særprogram for forskning og uddannelse, der skal gennemføres af Det Fælles Forskningscenter for Det Europæiske Atomenergifællesskab ved hjælp af direkte aktioner (1998-2002) (til orientering: gennemført af Det Fælles Forskningscenter)

- Rammeprogram for fællesskabsaktiviteter på området forskning og uddannelse for Det Europæiske Atomenergifællesskab (1994-1998)

- Særprogram for forskning og uddannelse inden for sikkerhed i forbindelse med nuklear fission (1994-1998) / B6-8111

- Særprogram for forskning og uddannelse inden for kontrolleret termonuklear fusion (1994-1998) / B6-8121

- Særprogram for forskning, teknologisk udvikling og demonstration, der skal gennemføres af Det Fælles Forskningscenter for Det Europæiske Atomenergifællesskab (1995-1998) (til orientering: gennemført af Det Fælles Forskningscenter).

Formålet med evalueringen

Formålet er at evaluere gennemførelsen og resultaterne af Fællesskabets FTU-aktiviteter gennem de seneste fem år, således som der stilles krav om i artikel 5.1. i afgørelserne om rammeprogrammer (1999/64/Euratom). Evalueringen er planlagt, så resultaterne kan udnyttes under forberedelsen af de følgende rammeprogrammer (RP).

Sammenfatning af resultater samt henstillinger

Den vigtigste konklusion af RP-panelets arbejde er, at rammeprogrammet alene ikke vil være nok til at virkeliggøre de mål, der blev opstillet i Lissabon. Skønt der er meget godt at sige om tidligere og nuværende rammeprogrammer, vil de udfordringer, vi kommer til at stå over for, efterhånden som vi overgår til den ny økonomi, betyde, at det bliver nødvendigt, ikke blot at gøre rammeprogrammerne til et mere fleksibelt instrument, men også at indføre supplerende instrumenter og foranstaltninger.

FTU-politikken er uløseligt forbundet med politikken på andre områder, især uddannelse og fornyelse, Panelet er overbevist om, at de nødvendige ændringer skal udformes inden for rammerne af en samlet strategi for Europa, gennemføres på EU-plan og støttes af samtlige medlemsstater.